b'\n_START_ARTICLE_\nMiracolul lui Dionis\n_START_PARAGRAPH_\nMiracolul lui Dionis se refer\xc4\x83 la o relatare a lui Pausanius conform c\xc4\x83reia trei vase aduse goale \xc3\xaen Thyia -un templu al lui Dionis- erau g\xc4\x83site pline cu vin a doua zi diminea\xc8\x9ba. Potrivit lui Pausaniu oamenii cei mai onorabili din Elis jurau c\xc4\x83 a\xc8\x99a s-a \xc3\xaent\xc3\xa2mplat, dar el personal nu a fost niciodat\xc4\x83 la s\xc4\x83rb\xc4\x83toare (numit\xc4\x83 Lenaia)._NEWLINE_Aceast\xc4\x83 relatare este una tipic\xc4\x83 \xc3\xaen cultura greceasc\xc4\x83 antic\xc4\x83. Ea este suspect\xc4\x83 din mai multe puncte de vedere. \xc3\x8en primul r\xc3\xa2nd Pausanius (scriitor din sec. II) admite c\xc4\x83 nu a fost niciodat\xc4\x83 la s\xc4\x83rb\xc4\x83toare. Apoi aceast\xc4\x83 minune seam\xc4\x83n\xc4\x83 cu transformarea apei \xc3\xaen vin de c\xc4\x83tre Iisus Hristos la nunta din Cana Galileii, \xc3\xaenc\xc3\xa2t se pune \xc3\xaentrebarea dac\xc4\x83 nu cumva preo\xc8\x9bii lui Dionis nu au inventat ceva asem\xc4\x83n\xc4\x83tor pentru a combate religia cre\xc8\x99tin\xc4\x83 care c\xc3\xa2\xc8\x99tiga rapid teren \xc3\xaen epoc\xc4\x83. \xc3\x8en al treilea r\xc3\xa2nd, \xc3\xaent\xc3\xa2mplarea d\xc4\x83 senza\xc8\x9bia unui num\xc4\x83r de magie deoarece nu este un fapt spontan \xc8\x99i putea fi u\xc8\x99or falsificat\xc4\x83: o persoan\xc4\x83 putea r\xc4\x83m\xc3\xa2ne ascuns\xc4\x83 noaptea \xc3\xaen Templu pentru a umple vasele cu vin. \xc3\x8en contrast, minunea lui Iisus a servit ca un semn \xc8\x99i a \xc3\xaemplinit o nevoie imediat\xc4\x83 a oamenilor. \xc3\x8en acest context Minunea lui Dionis pare a fi regizat\xc4\x83.'